Нуркић је изабран за најкориснијег играча Б-дивизије Европског првенства до 18 година одржаног 2012, на којем је имао просек од 19,4 поена и 13,3 скока по утакмици. Овај успех поновио је и на Европском првенству до 20 година 2014 (Б-дивизија), кад му је просек био 21,4 поена и 12 скокова. Имао је мању улогу у сениорској репрезентацији Босне и Херцеговине у квалификацијама за ЕП 2013, али на крају није изабран у тим који је отишао на само првенство. Такође је наступао у квалификацијама за Европско првенство 2017, у којима је у просеку остварио 19,2 поена, 13,5 скокова и једну блокаду по утакмици.